[{"text_idx": "#000002", "text": "Aelod o wersyll Changes UK"}, {"text_idx": "#000003", "text": "Cynllunir ein Gwersylloedd Drws Agored ar gyfer pobl sy\u2019n profi sefyllfaoedd anodd yn eu bywydau. Maent yn darparu amser gwerthfawr y tu allan i fywyd pob dydd, gan gynnig cyfleoedd i gyfranogwyr ddysgu, goresgyn rhwystrau a rhyngweithio a\u0302 natur mewn lleoliad gwyllt unigryw. Ymhlith y grwpiau rydyn ni\u2019n gweithio gyda nhw ar hyn o bryd mae\u2019r rhai sy\u2019n gwella ar o\u0302l dibyniaeth, ceiswyr lloches a gofalwyr ifanc."}, {"text_idx": "#000004", "text": "Cyniga ein Gwersylloedd Drws Agored le diogel lle cefnogir cyfranogwyr i ddatblygu ymdeimlad dwfn o gysylltiad a\u0302 natur, ei gilydd a nhw eu hunain. Seilir gweithgareddau\u2019r gwersyll ar adeiladu cymuned gefnogol sydd, yn ei dro, yn meithrin ymdeimlad o rymuso, annibyniaeth, gwytnwch, llonyddwch a chyflawniad. Amrywia\u2019r gweithgareddau a gynigir yn o\u0302l anghenion y grw\u0302p ond gallant gynnwys gemau ymwybyddiaeth synhwyraidd, chwilota am fwyd, creu cysgod, cynnau ta\u0302n trwy ffrithiant, gwneud bowlenni, cerfio llwy a gwehyddu basgedi. Mae amser wedi\u2019i neilltuo ar gyfer cysylltu a myfyrio wrth y ta\u0302n trwy gerddoriaeth, crefftio, adrodd straeon a sgwrsio."}, {"text_idx": "#000005", "text": "Mae hyn wedi agor fy meddwl lawer mwy. Rwyf bob amser wedi caru natur ond mae\u2019r profiad hwn wedi rhoi perspectif arall imi, ar fy mherthynas a\u0302 mi fy hun a natur a hyd yn oed gyda phobl eraill. Rwy\u2019n credu y gall y prosiect helpu eraill gan ei fod wedi fy helpu i."}]